Совјетски Савез је 1959. године поздравио пад кубанског диктатора Фулгенсија Батисте и победу Кастрових герилаца. Хрушчов је увидео потенцијал Кубе да постане њихова савезница, те је одредио Микојана за главног совјетског дипломату у Латинској Америци. Он је био први совјетски политичар који је посетио Кубу након револуције и обезбедио потписивање важних трговинских споразума с новом владом.